I Norden og Baltikum har pors vært brukt i brygging av tradisjonelt gårdsøl svært lenge, og de siste par århundrene har pors vært særlig mye brukt i Estland og i noen grad Sverige. Noen steder brukes det fortsatt. Pors har gitt navn til Porsgrunn, og bruk av pors i øl ser ut til å ha vært mest utbredt nettopp i deler av Telemark ikke langt unna. Når gårdsbruk skiftet eier, spesifiserte man porsmyrer og retten til å høste pors i kjøpekontrakten.